
Musklerne  fra  Krop  til  Skulderblad. 

Kappemuskleu. 

Udspring:  Nakkebenet,  Torntappene  lige  fra  øver- 
ste Halshvirvel  til  sidste  Brysthvirvel. 

Fæste : Yderste  Ende  af  Nøglebenet  og  hele  Skul- 
derkammen. 

Virkning:  Musklen  bestaar  af  tre  Dele:  Den 

øverste  Del  fra  Nakken  og  de  3 — 4 øverste  Halshvirvler, 
lidet  kraftig,  kan  bøje  Hovedet  bagud,  naar  begge 
Siders  Muskel  virker,  eller  til  Siden,  naar  kun  den  ene 
Sides  virker.  — Den  mellemste  Del  fra  de  nederste 
Hals-  og  øverste  Brysthvirvler,  overordentlig  kraftig, 
fæster  sig  i Vinklen  mellem  Nøgleben  og  Skulderkam; 
det  er  saa  at  sige  udelukkende  denne  Del,  der  bærer  vore 
Arme  og  de  Byrder,  vi  tager  i dem.  Den  trækker 
Skulderbladet  ind  mod  Bygraden  og  løfter  det;  den 
drejer  det  tillige  ved  at  løfte  det  øverste  Hjørne.  Naar 
Skulderbladet  skal  trækkes  lige  tilbage,  maa  derfor  sam- 
tidig den  nederste  Del  af  Kappemusklen  trække  det 
nedad  og  Bombemusklen  maa  hindre  Drejningen  af  det. 
— Den  nederste  Del  fra  alle  Brysthvirvlernes  Torntappe 
undtagen  de  2 — 3 øverste  til  Skulderkammens  inderste 
Del  danner  en  spidsvinklet  Trekant;  ligesom  den  mel- 
lemste Del  trækker  det  yderste  Hjørne  af  Skulderbladet 
indad  og  opad,  saaledes  trækker  den  nederste  Del  det 

inderste  Hjørne  nedad  og  lidt  indad.  Disse  to  Dele 
hjælpes  saaledes  ad  med  at  dreje  Skulderbladet.  Den 
nederste  Del  er  desuden  virksom  til  at  holde  Kroppen 
op  til  Skulderbladet,  naar  Legemet  bæres  af  Armene, 
hvad  enten  det  er  i hængende  eller  støthængende  Stil- 
ling som  ved  Brystning  o.  1.  Grænsen  mellem  den 
mellemste  og  nederste  Del  viser  sig  i sidste  Tilfælde 
meget  skarpt.  — Kappemusklen  spænder  over  alle  Bryst- 
hvirvler og  deres  Krumning  hagud;  naar  den  virker 
som  Helhed  og  trækker  Skulderbladene  kraftigt  sammen, 
bidrager  den  derfor  til  at  rette  Ryggen. 

Den  savtakkede  Brystmuskel. 

Udspring:  Paa  Siden  af  Brystkassen  fra  de  8 — 9 
øverste  Ribben. 

Fæste:  Skulderbladets  indre  Rand. 

Virkning:  Musklen  bestaar  af  3 Dele:  Den  øverste 
og  mellemste  Del  fra  de  første  3 Ribben  fæster  sig  paa 
hele  Skulderbladets  indre  Rand  undtagen  den  nederste 
Spids.  Disse  to  Dele  trækker  Skulderbladet  fremad  og 
holder  det  ind  til  Brystkassen,  f.  Eks.  naar  man  skyder 
paa  en  Vogn;  i dem  hænger  Overkroppen  paa  Skulder- 
bladene, f.  Eks.  i Haandligning  og  i bundne  Spring, 
navnbg  naar  Kroppen  føres  vandret.  Hos  firføddede 
Dyr  er  det  denne  Muskel,  der  bærer  Eorkroppen,  idet 
den  gaar  som  en  Gjord  ned  om  den  fra  Skulderbladene; 
den  er  derfor  særlig  kraftig  bos  dem.  — Den  nederste 
Del  fra  3. — 8.  el.  9.  Ribben  til  Skulderbladets  neder- 
ste Spids  er  langt  den  kraftigste  Del  af  Musklen;  den 
trækker  Spidsen  fremad  og  hjælper  saaledes  Kappe- 
musklen med  at  dreje  Skulderbladet,  idet  disse  Muskler 
trækker  hver  i sit  Hjørne  af  det  (f.  Eks.  ved  Armstræk- 
ning eller  Armføring  opad,  naar  man  løfter  en  Byrde 
op  i strakte  Arme,  naar  man  bærer  sin  egen  Vægt 
paa  Armene,  altsaa  staar  paa  Hænderne  osv. 

Modmusklerne  til  Kappemusklen  og  den  savtakkede 
Brystmuskel  er  Bombemusklén  og  den  lille  Brystmu- 
skel, idet  de  drejer  Skulderbladet  tilbage.  Disse  to 
Muskler  er  imidlertid  langt  fra  saa  kraftige  som  de 
første  og  maa  derfor  ofte  have  Hjælp  af  den  store 
Brystmuskel  og  den  brede  Bygmuskel,  naar  der  skal 
stor  Kraft  til  at  dreje  Skulderbladet  tilbage. 
Rombemusklen  eller  den  rude  formede  Muskel. 

Udspring:  Torntappene  af  de  2 nederste  og  3 — 4 
øverste  Brysthvirvler. 

Fæste:  Skulderbladets  indre  Band. 

Virkning : Trækker  Skulderbladet  ind  mod  Byg- 
raden og  opad ; navnlig  den  nederste  Del  strækkes, 
naar  Skulderbladet  drejes ; den  kan  altsaa  hjælpe  til 
at  dreje  det  tilbage. 

Den  lille  Brystmuskel. 

Udspring : 2 . — 5 . Bibb  en . 

F æste : Bavnenæbet. 

Virkning:  Trækker  det  yderste  Hjørne  af  Skulder- 
bladet nedad,  naar  det  er  løftet  ved  Drejning;  hjælper 
altsaa  Bombemusklen  med  at  dreje  det  tilbage;  hjælper 
til  at  holde  Kroppen  op  til  Skulderbladet  ligesom  den 
nederste  Del  af  Kappemusklen  f.  Eks.  i hængende  Stil- 
ling ; løfter  Bibbenene,  naar  Skulderbladet  er  fæstnet.  — 
Den  lille  Brystmuskel  er  ofte  for  kort;  den  drager  der- 
ved Skulderbladet  forover  og  vipper  det,  saa  at  det 
staar  skraat  baade  set  ovenfra  nedad  og  fra  Side 
til  Side,  hvorved  Byggen  gøres  rund  over  Skuldrene. 
Det  er  derfor  af  stor  Vigtighed  at  finde  og  bruge  saa- 
danne  Øvelser,  som  kan  strække  den,  saasom  Arm- 
bøjning, Armstrækning  og  Armsving  opad,  buehængende 
og  andre  hængende  Stillinger. 

Musklerne  fra  Krop  og  Skulderblad  til  Arm. 

Den  brede  Rygmuskel. 

Udspring:  Torntappene  af  de  5 — 6 nederste  Bryst- 
hvirvler  og  af  alle  Lændehvirvlerne,  Korsbenet  og  2 — 3 
Tommer  af  den  bageste  Del  af  Hoftekammen ; idet 
Musklens  forreste  Rand  gaar  opad  forbi  Ribbenene, 
tager  den  med  3 Flige  eller  Takker  ogsaa  Udspring 
fra  de  3 nederste  Ribben. 

Fæste:  Foran  paa  Overarmen  et  Par  Tommer 
fra  oven. 

Virkning:  Trækker  Armen  nedad  og  bagud,  naar 
den  er  løftet,  f.  Eks.  ved  Armsving,  Armbøjning  fra 
Strækstilling,  naar  man  hugger  med  en  Økse,  slaar  med 
en  Kølle,  haler  i en  Talje  osv.  Er  Hænderne  fæstede 
i en  Bom,  i Tov  o.  1.,  løfter  den  Kroppen  opad  ved 
at  dreje  Skulderbladet  tilbage  og  bøje  Skulderledet; 
ved  Forlænsopsving  er  det  især  den  brede  Rygmuskel, 
der  løfter  Kroppen  fremad  og  opad,  hvad  den  særlig 
egnef  sig  til,  da  den  som  et  bredt  Bælte  kommer  bag- 
fra Kroppen  helt  nede  fra  Bækkenet. 

Den  store  Brystmuskel. 

Udspring:  Nøglebenets  inderste  Halvdel,  Bryst- 

benet og  7 — 8 øverste  Ribbensbrusk  eller  Ribben. 

Fæste:  Foran  paa  Overarmen  et  Par  Tommer  fra 
oven,  altsaa  tæt  ved  den  brede  Rygmuskel,  lidt  mere  udad. 

Virkning:  Trækker  særlig  med  sin  nederste  Del 
Armen  nedad  og  fremad,  naar  den  er  løftet  (se  Eksem- 
plerne ovenfor  ved  den  brede  Rygmuskel).  Er  Armen 
ført  udad,  trækker  den  navnlig  med  sin  midterste  Del 
Armen  fremad,  som  naar  man  favner  om  noget,  tager 
Livtag,  banker  sine  Hænder  varme  o.  1.  Musklens 
øverste  Del,  Nøglebens  delen,  hjælper  den  trekantede 
Skuldermuskel  med  at  løfte  Armen  opad  og  noget  fremad, 
naar  denne  er  kommen  over  Skulderhøjde.  Naar  Bryst- 

musklen  strækkes,  f.  Eks.  vecl  Armføring  fremad-opad 
og  i strækhængende  Stillinger,  løfter  den  Ribbenene, 
navnlig  dersom  man  aander  ind.  — Denne  Muskel  er 
sammen  med  den  brede  Rygmuskel  de  to  vigtigste  „Hæv- 
muskleru.  Naar  man  hænger  i strakte  Arme  og  altsaa 
har  Skulderbladet  stærkt  drejet,  er  det  særlig  disse  to 
Muskler,  der  ved  at  løfte  Kroppen  opad  drejer  Skulder- 
bladet tilbage ; (Rombemusklen  og  den  lille  Brystmuskel 
er  nemlig  altfor  svage  dertil,  naar  det  skal  ske  under 
Modstand  af  bele  Legemets  Vægt).  Det  er  altsaa  disse 
to  store  Muskler,  der  i mange  Forhold  er  de  egentlige 
Modmuskler  til  Kappemusklen  og  den  savtakkede  Bryst- 
muskel; ogsaa  disse  to  er  jo  nemlig  saa  stærke,  at  de 
kan  dreje  Skulderbladet  under  Modstand  af  hels  Lege- 
mets Vægt,  f.  Eks.  ved  Armbøjning  under  Benopslag. 

Der  er  vel  at  mærke  den  Forskel  paa  den  store 
Brystmuskels  og  den  brede  Rygmuskels  Virkning,  at 
den  første  trækker  Armen  og  dermed  hele  Skuldren 
fremad  og  runder  altsaa  Ryggen,  medens  den  sidste 
trækker  Armen  og  dermed  Skuldren  bagud  og  bidrager 
saaledes  til  at  rette  Ryggen.  Det  gælder  altsaa  om 
under  Hævøvelser  ikke  at  lade  den  store  Brystmuskel 
arbejde  stærkere,  end  at  den  brede  Rygmuskel  kan 
bolde  Skuldrene  tilbage.  Den  store  Brystmuskel  er  ofte, 
ligesom  den  lille,  bleven  for  kort  og  bolder  derfor  Skul- 
dren for  langt  fremme.  De.  samme  Øvelser,  som  stræk- 
ker den  lille,  strækker  ogsaa  den  store  Brystmuskel; 
dennes  vandrette  Del  strækkes  desuden  stærkt  ved 
kraftigt  udførte  Armslag  (se  Øvelselære  S.  131). 

Den  trekantede  Skulderimiskel  eller  Deltamiisklen. 

Udspring : Lige  over  for  Fæstet  af  Kappemusklen, 
altsaa  den  yderste  Ende  af  Nøglebenet,  Skulderbøj  den 
og  Skulderkammen. 

Fæste:  Midt  paa  Overarmens  Udside. 

Virkning:  Da  Musklen  ligger  som  en  Hætte  over 
Skulderledet  i mere  end  dets  halve  Omfang,  virker 
dens  forskellige  Dele  ret  ulige.  Den  forreste  Del  fører 
Armen  fremad  fra  Favnstilling  og  hjælper  saaledes  den 
øverste  Del  af  den  store  Brystmuskel.  Den  midterste 
Del  løfter  Armen  udad,  indtil  denne  standses  af  Skulder- 
højden. Den  bageste  Del  fører  Armen  bagud  fra  Favn- 
stilling, f.  Eks.  ved  Armslag,  og  trækker  Armen  nedad, 
f.  Eks.  under  støthængende  Stillinger.  Kaar  Musklen 
har  løftet  Armen  udad,  til  den  er  standset  mod  Skulder- 
højden, kan  den  holde  Arm  og  Skulderblad  saa  stærkt 
fæstede  til  hinanden,  at  Armen  følger  med  Skulderbladet, 
naar  Kappemusklen  og  den  savtakkede  Brystmuskel 
drejer  dette,  selv  om  Armen  løfter  en  stor  Byrde,  f. 
Eks.  Legemets  Vægt  i Benopslag..  — Det  er  værdt  at 
mærke,  at  S kuld  er  musklen  altid  virker  sammen  med 
Kappemusklen ; den  kan  ikke  virke  paa  Armen, 
uden  at  Skulderbladet  maa  fæstnes  af  Kappemusklen, 
væsentlig  ved  dennes  mellemste  Del.  Derpaa  tyder 
ogsaa,  at  Kappemusklens  Fæste  og  Skuldermusklens  Ud- 
spring saa  at  sige  er  fælles. 

Fra  Skulderblad  til  Arm  gaar  der  5 andre  mindre 
Muskler,  der  fæster  sig  i en  Krans  omkring  Ledhovedet 
tæt  op  til  Ledet.  En  udfylder  Skulderbladets  Fordyb- 
ning over  Skulderkammen  (den  øvre  Skulderkammuskel ) ; 
en  udfylder  Fordybningen  under  Skulderkammen  (den 
nedre  Skulderkammuskel) ; to  kommer  fra  den  ydre 
Rand  af  Skulderbladet  (den  store  og  lille  trinde  Muskel), 
og  en  dækker  hele  Skulderbladets  mod  Ribbenene  ven- 
dende Flade  (Under skulderbladsmusklen).  Den  enes 
Virkning  fortsætter  den  andens,  saa  at  de  kan  føre 
Armen  rundt : udad,  bagud,  nedad,  fremad.  De  spæn- 
des, saa  snart  Armen  bevæges  og  beskytter  den  derved 
mod  at  gaa  af  Led  („ Ledvogtere “). 

Armens  Muskler. 

Da  Albuen  er  et  Hængselled  med  Bevægelse  i en 
Retning,  er  de  Muskler,  som  bevæger  den,  faa  i For- 
hold til  dem,  der  bevæger  Skulderledet;  som  Kugleled 
har  dette  nemlig  Bevægelighed  i alle  Retninger  og  maa 
altsaa  have  Muskler,  som  kan  bevæge  det  derefter. 
Paa  Overarmen  har  vi  derfor  kun  Bøje-  og  Strække- 
muskler.  Underarmens  Muskulatur  er  derimod  atter 
meget  mangfoldig,  fordi  den  skal  kunne  bevæge  Haand- 
ledet  og  de  mange  Fingerled. 

Den  tohovedede  Armbøjer. 

Udspring : Det  lange  Hoved  fra  Skulderbladet  lige 
over  Ledskaalen,  det  korte  Hoved  fra  Ravnenæbet. 

Fæste:  Spolebenets  mod  Albuebenet  vendende  Side, 
omtrent  IV2  Tomme  fra  Leddet. 

Virkning : Drejer  Spolebenet,  saa  at  Haandfladen 
vender  opad  (supinerer  Haanden),  bøjer  Armen;  det 
lange  Hoved  kan  løfte  Armen  udad. 

Den  indre  Armbøjer. 

Udspring:  Overarmens  Fortlade  fra  Albueledet 
og  halvt  op. 

Fæste : Albuebenet,  omtrent  i samme  Afstand  fra 
Ledet  som  den  tohovedede  Armbøjer. 

Virkning:  Bøjer  Armen.  Da  Underarmen  tit  bøjes 
med  stor  Kraft,  er  det  nødvendigt,  at  det  sker  ved  Træk 
i begge  Underarmsbenene,  og  ikke  blot  i det  ene. 

Den  trehovedede  Armstrækker. 

Udspring . Det  lange  Hoved  fra  Skulderbladet  lige 
under  Ledskaalen ; de  to  andre  Hoveder  fra  Overarmens 
Bagtlade. 

Fæste:  Albuespidsen  paa  Albuebenet. 

Virkning:  Strækker  Armen.  Det  lange  Hoved 

trækker  Armen  nedad.  — 

Paa  Underarmens  øverste  Del  ligger  de  mange 

Muskler,  der  gennem  lange  (4 — 10  Tom.s)  Sener  be- 
væger Haand  og  Fingre.  De,  som  bøjer.  Haand-  og 
Fingerled,  ligger  paa  den  indvendige  Side  af  Under- 
armen og  kommer  dels  fra  Overarmens  indre  Led- 
knude,  dels  fra  Spole-  og  Albueben.  To  gaar  til  Mel- 
lemhaanden  og  bøjer  Haandledet;  to,  (den  fælles  over- 
fladiske og  den  fælles  dybe  Fingerbøjer)  hvis  Muskelbug 
deler  sig  hver  i 4 Sener,  gaar  til  de  4 sidste  Fingres 
næstsidste  og  sidste  Led.  Den  Krog,  som  disse  to 
Muskler  danner  ved  at  bøje  de  to  yderste  Fingerled, 
er  meget  stærk;  det  er  den,  man  hænger  i paa  Bom- 
men, i Ribben  osv.,  det  er  den,  man  bærer  i,  naar  man 
tager  Byrder  i Hænderne.  — Til  det  første  Fingerled 
findes  nogle  smaa  Bøjemuskler  inden  i Haanden;  men 
de  kan  ikke  bøje  dette  Led  med  videre  Kraft. 

Tommelfingeren,  der  udgør  den  ene  Kæbe  af  den 
Tang,  Haanden  danner,  naar  denne  Finger  sættes  imod 
de  4 andre,  har  sine  egne  stærke  Bøjere  og  Modstiller, 
dels  kommende  fra  Underarmen,  dels  fra  Haanden  (Tom- 
melfingerbalden). Ogsaa  Lillefingeren  har  sin  særskilte 
Bøjer  og  Modstiller  (Lillefingei  balden).  — 

De  Muskler,  som  strækker  Haand  og  Fingre,  ligger 
paa  Underarmens  Udside  og  kommer  dels  fra  Over- 
armens ydre  Ledknude  og  Spole-  og  Albuebenets  Ud- 
side. Tre  gaar  til  Mellemhaanden  og  strækker  Haand- 
ledet, en  gaar  med  4 Sener  til  de  4 sidste  Fingre  og 
strækker  dem.  Tommelfingeren  har  sin  egen  Udadfører 
og  Strækker,  ligesaa  har  Pege-  og  Lillefingeren  hver  sin 
særskilte  Strækkemuskel,  ved  Hjælp  af  hvilke  de  kan 
str.ækkes  uafhængigt  af  de  to  mellemliggende  Fingre. 

Spolebenets  Drejning  omkring  Albuebenet  (Prona- 
tion  og  Suppination,  Haandens  Nedad-  og  Opadvenden) 
udføres  af  Muskler,  der  udspringer  fra  det  faste  Ben, 
Albuebenet,  og  fæster  sig  paa  det  bevægelige  Ben, 
Spolebenet. 

Ryggens  Muskler. 

Rygmusklerne  eller  rettere  Rygradens  Muskler  bag  paa 
Ryggen  danner  en  meget  sammensat  Muskelmasse  i 
flere  Lag,  der  er  ordnede  saaledes,  at  de  længste  ligger 
yderst;  jo  dybere  man  kommer  ind,  desto  kortere  bliver 
de.  Det  er  dem,  Rygraden  først  og  fremmest  skylder 
sin  Holdning  (,,Holdningsmuskleru)  og  sin  Bevægelig- 
hed ; det  er  dem,  der,  naar  de  er  vel  udviklede,  giver 
os  gode  Arbejdsstillinger  og  holder  Ribbenene  løftede, 
saa  at  baade  Brystkassen  og  Bughulen  faar  deres  nor- 
male Størrelse.  Der  er  derfor  ingen  Muskler,  det  er 
saa  vigtigt  at  styrke  som  disse. 

De  lange  Rygmuskler,  Rygstrækkerne,  er  omtrent  en 
halv  Snes  Muskler,  der  danner  et  sammenhængende  og 
samvirkende  Hele. 

Udspring:  Korsbenet,  Hoftekammens  bageste  Del 
Torn-  og  Tvertappe  paa  Lændhvirvlerne. 

Fæste:  Ribbenene  ud  til  Ribbensvinklen,  Tver- 

tappeiie  og  Torntappene  paa  Brysthvirvler  og  Hals- 
hvirvler og  Nakkebenet. 

Virkning : Strækker  Ryggen  og  holder  Kroppen  op- 
rejst; bøjer  Kroj^pen  bagover  f.  Eks.  i Kropfældning 
fremad  og  særlig  i Fremligning;  fører  Bækkenet  og 
dermed  Benene  bagud  f.  Eks.  i Brystning  og  under 
Strækningen  i en  Mængde  Spring.  Under  en  Sidebøj- 
ning er  den  opadvendende  Sides  Rygstrækkere  meget 
virksomme.  De  er  Indaandingsmuskler,  idet  Brystkassen 
løftes  og  udvides,  naar  Ryggen  rettes. 

De  korte  Rygmuskler  gaar  fra  Tvertap  til  Torntap  og 
danner  flere  Lag,  hvoraf  det  yderste  (S  træk- Drej  em, usk- 
lerne)  springer  over  5 — 6 Hvirvler  fra  Udspring  til 
Fæste;  de  andre  Lag  springer  stadig  over  færre  og 
færre,  saa  at  det  dybeste  Lag  gaar  fra  en  Hvirvels  Tver- 
tap til  den  ovenpaa  liggende  Hvirvels  Torntap  (Dreje- 
musklerne). 

Virkning : Virker  begge  Siders  Muskler,  strækker 
de  Ryggen  som  de  lange  Rygmuskler;  virker  kun  den 
ene  Sides  Muskler,  drejes  og  bøjes  Ryggen.  De  giver 
desuden  Ryggen  Fastlied  og  Ligevægt. 

Til  de  korte  Rygmuskler  regnes  nogle  smaa  Musk- 
ler, som  gaar  fra  Torntap  til  Torntap  og  fra  Tvertap 
til  Tvertap;  endvidere  nogle  Muskler,  (Ribbensløfterne), 
der  gaar  fra  Spidsen  af  Brysthvirvlernes  Tvertappe  ned 
til  det  nærmeste  Ribben.  Naar  Ryggen  strækkes,  løf- 
ter de  Ribbenene  opad;  det  er  altsaa  for  en  Del  dem 
der  er  Skyld  i,  at  Strækning  af  Ryggen  medfører  Ind- 
aanding. 

Halsens  Muskler. 

Det  fortjener  at  mærkes,  at  Ryggens  Muskler  er 
stærkest  udviklede  i de  fremadbuede  Dele,  Lænd  og 
Hals,  fordi  disse  Dele  er  de  bevægeligste.  Brystdelen 
af  Ryggen  har  de  svageste  Muskler,  og  jo  stivere  man 
lader  denne  Del  blive,  desto  mere  svinder  og  svækkes 
Musklerne  der,  desto  mere  krummes  den  som  Regel, 
og  desto  mere  taber  Brystkassen  i Bevægelighed  og 
Rummelighed  til  Skade  for  Lungernes  Sundhed  og  Aan- 
dedrættets  Styrke.  — De  Muskler,  der  ligger  bagpaa 
Halsen  og,  som  nævnt,  er  en  Fortsættelse  af  Rygmusk- 
lerne, er  særlig  kraftige,  ikke  blot  fordi  de  skal  bære 
og  bevæge  Hovedet,  men  ogsaa  fordi  de  ved  at  holde 
Hovedet  oppe,  skal  holde  Brystet  løftet;  det  synker 
nemlig  ned,  dersom  Hovedet  hænger  fremad ; thi  Halsen 
trækker  da  de  øverste  Brysthvirvler  med  sig  fremad 
og  nogle  Muskler,  i hvilke  Brystkassen  fortil  saa  at 
sige  er  ophængt  ved  Hals  og  Hoved,  slappes.  Disse 
Muskler  er  Bryst-Baghovedmusklen  og  Ribbensholderne. 
Bryst- Baghovednmsklen. 

Udspring:  Vorteknuden  paa  Tindingebenet  lige 

bag  Øret. 

Fæste:  Musklen  deler  sig  nedad  til  i to  Sener;  den 
ene  fæster  sig  paa  Brystbenet,  den  anden  paa  Nøgle- 
benets inderste  Ende. 

Virkning:  Naar  Hovedet  føres  bagud  f.  Eks.  ved 
en  Hovedbøjning,  løfter  den  Brystkassen  og  er  saaledes 
medvirkende  til,  at  Hovedbøjning  er  en  Aandedræts- 
øvelse.  Holdes  Hovedet  ikke  fæstnet,  trækker  den  det 
fremad,  idet  Ansigtet  vendes  noget  opad  og  Hagen 
stikkes  frem.  Virker  den  ene  Sides  Muskel,  drejer  den 
Hovedet  til  modsat  Side  og  bøjer  det  til  samme  Side. 
Ribbensholderne.  3 Muskler. 

Udspring:  Halshvirvlernes  Tvertappe. 

Fæste:  Første  og  andet  Ribben. 

Virkning : Bærer  ligesom  Bryst-Baghovedmusklen 
Brystkassen,  dersom  Halsen  er  ført  tilbage,  og  er  altsaa 
ogsaa  med  til  at  gøre  Hovedbøjning  bagud  til  Aande- 
drætsøvelse.  Virker  Musklerne  paa  den  ene  Side,  bøjer 
de  Hovedet  til  Siden  og  noget  forover.  — Det  er  væ- 
sentlig Bryst-Baghovedmusklen  og  Ribbensholderne,  der 
er  Skyld  i,  at  Hoved  og  Bryst  følges  ad ; løftes  Hove- 
det, tager  det  Brystet  med;  sænkes  Hovedet,  synker 
Brystet  ogsaa. 

Foran  paa  Halsli  vir  vierne  ligger  3 Muskler,  som 
er  af  Betydning  for  Halsens  og  Hovedets  rette  Holdning: 

Den  lange  Halsmuskel, 

Udspring : De  øverste  Bryst-  og  nederste  Hals- 
hvirvler. 

Fæste:  De  øverste  Halshvirvlers  Legemer  og  Tver- 
tappe. 

Virkning:  Musklen  ligner  Rygstrækkerne  baade  i 
Bygning  (fæster  sig  med  mange  Sener)  og  i Virkning; 
ligesom  Rygstrækkerne  paa  Brystdelen  retter  dens  Krum- 
ning ud,  saaledes  retter  den  lange  Halsmuskel  Halsens 
Krumning  ud. 

Hoved-Halsimisklerne,  2 Muskler. 

Udspring:  De  øverste  Halslivirvler. 

Fæste:  Nakkebenet  lige  foran  det  store  Nakkehul. 

Virkning:  Bøjer  Hovedet  forover,  saaledes  at  Ha- 
gen trækkes  ind , f.  Eks.  ved  Betstillingen  ogBegyndelsen 
af  Hovedbøjning  bagud.  — Naar  Hoved-Halsmusklerne 
trækker  Hagen  ind,  retter  samtidig  den  lange  Hals- 
muskel Halsens  Krumning  ud;  og  er  Halsen  ved  disse 
Muskler  strakt  og  fæstnes  den  i denne  strakte  Stilling, 
kan  Hals  delen  af  Bygstrækkerne,  føre  Hoved  og  Hals 
bagud,  saaledes  at  Brystet  løftes  og  Byggen  rettes.  Et 
sikkert  Kendetegn  paa,  at  de  forreste  Halsmuskler  vir- 
ker paa  rette  Maade,  er  det,  at  Hagen  er  trukket  ind. 

Bugmusklerne. 

Den  ydre  skraa  Bnginnskel. 

Udspring:  7 — 8 nederste  Bibbens  Udside  med 

Takker,  der  griber  ind  i Takkerne  fra  den  brede  Byg- 
muskel og  den  savtakkede  Brystmuskel. 

Fæste:  Fibrene  gaar  skraat  nedad  og  fremad  i 
samme  Betning  som  Bihbenene  og  fæster  sig  paa  Hofte- 
kammen og  i et  bredt  Seneblad,  der  gaar  ben  til  „den 
hvide  Linie “ fra  Brystbenet  ned  til  Skambenet. 

Den  indre  skraa  Bugmuskel. 

Udspring : Hoftekammen  og  Lændehvir viernes  T ver- 
tappe. 

Fæste : Fibrene  krydser  den  ydre  skraa  Bugmuskels, 
gaar  straaleformigt  opad  og  fremad  fra  Hoftekammen 
og  fæster  sig  paa  den  nedre  Bibbensrand  med  de  ba- 
geste Fibre,  de  forreste  gaar  over  i det  samme  Sene- 
blad fortil  som  den  ydre  skraa  Bugmuskel. 

Den  lige  Biignmskel. 

Udspring:  Brystbenets  Spids  og  Udsiden  af  de 
derved  nærmest  liggende  Bibbensbrusk. 

Fæste:  Gaar  som  et  bredt  Baand  ned  langs  med 
den  hvide  Linie  og  fæster  sig  paa  Skambenet  tæt  ved 
Sammenføjningen  eller  Symfysen  (Seneinskriptioner). 
Den  tvergaaende  Bugmuskel. 

Udspring:  Hoftekammen,  Lændehvirvlernes  Tver- 
tappe,  Ribbenenes  Indside  umiddelbart  op  til  Mellem- 
gulvets Udspring. 

Fæste:  Det  fælles  Seneblad  fortil.  Musklen  dan- 
ner et  Bælte  om  Livet;  det  er  smalt  bagtil  og  paa  Si- 
derne og  bredt  fortil,  ganske  som  Rummet  mellem  Bryst- 
kassen og  Bækkenet  paa  Skelettet. 

Virkningen  af  alle  Bugmusklerne : Bughulen  om- 
sluttes saa  at  sige  helt  af  Muskler;  set  under  et  dan- 
ner de  en  Hulmuskel  omkring  Bugrummet,  paa  samme 
Maade  som  Hjertevæggen  eller  Blærevæggen  gør  det 
omkring  deres  Hulrum.  Bugmusklernes  Traade  løber  i 
alle  Retninger  paa  Kryds  og  paa  tvers  af  hverandre 
ligesom  andre  Hulmusklers,  og  ved  Sammentrækning  af 
dem  alle  paa  en  Gang  formindskes  Bugrummet  og  Ind- 
voldene udsættes  for  et  Tryk;  Bugmusklerne  kaldes 
derfor  „ Bugpressen Bugpressen  bruges  ved  de  natur- 
lige Udtømmelser  af  Ekskrementer  og  Urin  og  ved  Op- 
kastninger. Den  sættes  ogsaa  ofte  i Virksomhed  under 
anstrengende  Eorsideøvelser.  Det  Tryk,  som  Indvoldene 
da  udsættes  for,  hindrer  Blodets  frie  Løb  gennem  Bug- 
hulen (særlig  i Blodaarerne) ; da  desuden  Bugmusklerne 
ved  deres  Træk  nedad  i Ribbenene  standser  Aande- 
drættet,  ophobes  Blodet  i det  store  Kredsløb,  hvad  der 
viser  sig  ved,  at  man  bliver  rød  i Hovedet.  — Bug- 
musklerne er  kraftige  Udaandingsmuskler,  hvad  der  sær- 
lig mærkes  under  stærk  Latter  og  Graad.  Det  er  de 
eneste  Muskler,  vi  har  til  at  rette  Lændens  Fremad- 
krumning  ud,  idet  de  kan  løfte  den  forreste  Del  af  Bæk- 
kenet (formindske  dets  Hældning).  De  er  altsaa  Mod- 

muskler  til  Rygstrækkerne,  idet  de  runder  Ryggen  baade 
ved  deres  Træk  nedad  i Ribbenene  og  ved  deres  Træk 
opad  i Bækkenet.  Den  lige  Bugmuskel  er  i særlig  Grad 
virksom  ved  alle  Kropbøjninger  og  Kropfældninger 
bagud.  Sidedelene  af  Bugmusklerne  er  navnlig  i Virk- 
somhed under  Sidebøjninger.  Ved  Krop  vridninger  vir- 
ker den  ydre  skraa  Bugmuskel  paa  den  ene  Side  sam- 
men med  den  indre  skraa  paa  den  anden  Side,  idet 
de  to  danner  som  et  skraat  Bælte  fra  den  ene  Hofte 
op  over  Bugen  til  den  modsatte  Side  af  Brystkassen.  — 
Mellemribbensmusklerne  er  to  Lag  Muskler,  som  for- 
binder Ribbenene  og  gør  Brystkassen  til  en  lukket 
Tønde,  hvad  Siderne  angaar;  naar  der  trækkes  opad  i 
de  øverste  Ribben,  følger  alle  de  andre  med  (Indaan- 
ding) ; ligesaa  naar  Bugmusklerne  trækker  nedad  i dem 
(Udaanding).  De  to  Lag  er  at  betragte  som  en  Fort- 
sættelse af  den  ydre  og  indre  skraa  Bugmuskel.  Deres 
Traade  forløbe  i samme  Retning  som  disses. 
Mellemgulvet  er  en  stor  flad  Muskel,  der  danner  Gul- 
vet i Brysthulen  og  Loftet  i Bughulen.  Den  udspringer 
paa  den  nederste  Del  af  Brystkassens  Indside  hele 
Vejen  rundt  og  danner  en  Hvælving  op  i Brysthulen. 
Naar  Musklen  trækker  sig  sammen,  bliver  Hvælvingen 
fladere;  den  naar  da  mindre  højt  op  i Brysthulen,  der 
altsaa  er  bleven  større,  d.  e.  der  sker  en  Indaanding. 
Den  presser  derved  Indvoldene  nedad.  Ved  stærk  Ud- 
aanding trykker  Bugmusklerne  Indvoldene  opad  mod 
Mellemgulvet,  der  da  skydes  højere  op  i Brysthulen  og 
saaledes  formindsker  denne. 

Benets  Muskler. 

Staar  man  paa  et  Ben,  hviler  Kroppen  paa  Laar- 
benets  kuglerunde  Ledhoved  som  paa  en  Tap,  om  hvil- 
ken den  let  kan  dreje  sig  og  falde  til  alle  Sider.  For 

at  holde  den  i Ligevægt  findes  der  en  Krans  af  stærke 
Muskler  omkring  dette  Kugleled  (ligesom  omkring 
Skulderledet).  Denne  Krans  af  Muskler  deles  i:  Hofte- 
ledets StræJcJcere  (bagpaa),  Bøjere  (forpaa),  Udadførere 
(paa  Udsiden)  og  Indadførere  (paa  Indsiden).  Disse 
Muskler  kan  endvidere  vride  Benet  udad  og  indad  om 
dets  Længdeakse.  Der  findes  desuden  nogle  mindre 
Muskler,  som  nærmest  har  denne  Vridning  til  Opgave. 
Dell  store  Sædeimiskel  har  Form  af  en  skæv  Firkant. 

Udspring:  Den  bageste  Del  af  Hoftekammen  og 
Korsbenets  Bagflade. 

Fæste:  Senebladet  paa  Laarets  Udside  og  Bagsi- 
den af  Laarbenet  lige  nedenfor  den  store  Laarbens- 
knude. 

Virkning : Musklen  er  Laarledets  kraftigste  Strække- 
muskel ; den  bruges  under  hvert  Skridt  og  hvert  Spring. 
Den  vrider  ogsaa  Benet  udad,  og  med  sin  nederste  Del 
fører  den  Benet  indad,  hvad  der  er  Brug  for  f.  Eks. 
ved  Hofteledets  Strækning  under  Gang,  under  Ned- 
spring  o.  1. 

Den  mellemste  og  den  mindste  Sædenmskel. 

Udspring:  Hoftebenets  ydre  Flade. 

Fæste:  Den  store  Laarbensknude. 

Virkning:  De  er  Hofteledets  Udadførere.  De 

bruges  f.  Eks.,  naar  Kroppens  Vægt  vil  frembringe 
Indadføring  i det  bærende  Bens  Hofteled  under  Gang. 
Lænde-Hoftebensnmsklen. 

Udspring : Alle  Lændehvirvlerne  og  Hoftebenets 
indre  Flade. 

Fæste:  Gaar  over  Skambenet  nær  ved  Hofteskaalen 
og  fæster  sig  paa  den  lille  Laarbensknude. 

Virkning : Bøjer  Hofteledet,  enten  ved  at  løfte 

Laarbenet  f.  Eks.  ved  Knæløftning  eller  ved  at  rejse 
Kroppen  f.  Eks.  ved  støtsiddende  Kropfældning.  Naar 

begge  Siders  Muskel  virker  paa  en  Gang,  maa  ogsaa 
Bugmusklerne  arbejde  for  at  hindre  Bækkenet  i1  at 
dreje  sig  bagud.  Den  vrider  desuden  Benet  indad. 
Denne  Muskel  er  Modmuskel  til  Hofteleddets  Stræk- 
kere; naar  disse  er  mange  Gange  stærkere,  kommer 
det  dels  af,  at  Kroppen  næsten  altid  er  ført  saa  meget 
fremad,  at  den  bæres  af  Strækkerne,  og  dels  af,  at  ’v? 
ikke  har  Brug  for,  at  Kroppen  skal  kunne  føres  læn- 
gere bagover  i Hofteleddet,  end  til  den  er  i Linie  med 
Benene.  Denne  Bevægelse  bagover  er  derfor  umuliggjort 
ved  et  meget  stærkt  Senebaand  for  paa  Hofleledét, 
det  trekantede  Hofteledsbaand ; dette  Baand  er  altsaa 
Skyld  i,  at  Bækkenet  følger  med,  naar  et  eller  begge 
Ben  føres  bagud. 

Hofteleddets  Indadførere  er  flere  Muskler,  der  udfylder 
den  Yinkel,  der  er  mellem  Laarbenet  og  Bækkenet 
indefter. 

Udspring : Skambenet  lige  fra  Sammenføjningen 

(Symfysen)  helt  hen  paa  Sædeknuden. 

Fæste:  Hele  Laarbenets  sparpe  Kant  bagtil  lige 

ned  til  Knæet. 

Virkning:  Fører  Benet  indad.  De  træder  i Virk- 
somhed, hver  Gang  et  Ben  sættes  til  Jorden  under  et 
Skridt  ; thi  da  er  der  gjort  en  Udadføring  i Hofteledet, 
og  denne  Udadføring  skal  ophæves  i næste  Øjeblik. 
Naar  man  under  Løb  vil  vende  skarpt  om  i en  anden 
Ketning  og  derfor  sætter  det  ene  Ben  ud  til  Siden,  maa 
Indadf ørerne  arbejde  særlig  kraftigt  for  at  hindre  for 
stærk  Udadføring. 

— Laarets  Muskler  er  forholdsvis  faa  ligesom 
Overarmens  og  af  samme  Grund ; thi  Knæledet  er 
som  Albuen  et  Hængselled.  Vi  har  her  kun  Strækkere 
og  Bøjere. 

Den  firhovedede  Knæstrækker. 

Udspring:  Et  Hoved  udspringer  fra  Hoftebenet 

lige,  over  Ledskaalen;  de  tre  andre  kommer  fra  hele 
Laarbenets  Forflade  og  Sideflader. 

Fæste:  Musklen  ender  i en  bred  og  kraftig  Sene, 
som  omslutter  Knæskallen  og  fæster  sig  paa  Skinne- 
benets forreste  Kant,  godt  et  Par  Tommer  fra  oven. 

Virkning:  Strækker  Knæet  under  Gang,  Løb, 
Spring,  Knæbøjninger  osv. 

Bækkeiiliolderne  eller  Hasemusklerne,  3 Muskler  paa 
Bagsiden  af  Laaret. 

Udspring:  Sædeknuden;  den  tohovedede  tillige  fra 
Laarbenets  sparpe  Kant. 

Fæste : Gaar  alle  nedenfor  Knæet;  den  tohovedede 

fæster  sig  paa  Laarbenshovedet ; den  halvsenede  og  den 
flade  gaar  bag  om  Knæet  frem  til  Skinnebenets  forreste 
Side  ikke  langt  fra  Knæet. 

Virkning:  Strækker  Hofteledet  og  bøjer  Knæ- 
ledet. — Disse  Muskler  er  overordentlig  rige  paa 
Senevæv,  saa  at  de  ikke  kan  forkorte  eller  forlænge 
sig  videre.  De  er  halvvejs  at  betragte  som  Senebaand, 
der  holder  Bækkenet  og  dermed  hele  Kroppen,  naar 
man  staar  fremadbøjet  ved  sit  Arbejde.  Det  er  dem, 
der  standser  Bækkenet  under  en  Kropfældning  fremad, 
(ikke  den  store  Sædemuskel).  Det  er  sjældent,  at  man 
under  det  daglige  Liv  strækker  disse  Muskler,  da  man  i 
Keglen  gaar  og  staar,  sidder  og  ligger  med  krumme  Knæ. 
De  forkortes  da,  og  jo  kortere  de  er,  desto  mere  forhindrer 
de  Bækkenhældningen;  derigennem  skaffer  de  en  rund 
Kyg  særlig  under  Arbejdsstillinger,  men  ogsaa  i opret 
Stilling,  og  under  Grangen  holder  de  Knæene  krogede. 
(Se  Øvelseslære  Si  80  flg.  og  Grundsætninger  2.  Udg. 
S.  32  flg.) 

— Af  Underbenets  Muskler  ligger  Bojerne  bagpaa, 
Strækkerne  forpaa;  de  første  er  langt  kraftigere  end  de 
sidste,  særlig  fordi  Gang  og  Løb  bruger  de  første  til 
meget  større  Arbejde. 

Tyklægsmusklerne. 

Udspring:  Den  tohovedede  Tyklægsmuskel  lige  over 
Laarbenets  Knæledsknuder,  den  store  Tyklægsmuskel 
fra  den  øverste  Del  af  Skinneben  og  Lægben. 

Fæste : Begge  forener  sig  i Akillessenen,  der  fæster 
sig  paa  Hælbenet. 

Virkning:  Løfter  Hælen  f.  Eks.  under  Gang,  Løb, 
Spring,  Hælhævning  osv. 

Fodens  Strækkemuskler  ligger  for  paa  Skinneben  og 
Lægben;  de  løfter  Taaspidsen  opad  f.  Eks.  under  Gang 
og  strækker  Tæerne. 

Ovenpaa  og  under  Foden  ligger  en  Del  Muskler, 
som  strækker  og  bøjer  Tæerne;  de  minder  noget  om  ^ 
dem,  som  findes  paa  Haanden. 


■ 


